**Primaria municipiului Bistriţa**

**Direcţia de Asistență Socială Se aprobă,**

**Nr. 15736/12.11.2025 Primar**

**Gabriel Lazany**

**S T U D I U D E I M P A C T**

|  |
| --- |
| Proiect de hotărâre  privind stabilirea costului mediu lunar de întreţinere pentru anul 2026 şi a contribuţiei lunare de întreţinere datorate de persoanele vârstnice  îngrijite în Căminul pentru Persoane Vârstnice Bistriţa  – cod serviciu social 8730 CR-V-I |
| **Secţiunea 1**  **Motivul emiterii actului normativ**  Serviciul ”Cămin pentru persoane vârstnice” cod serviciu social 8730 CR-V-I, este administrat de furnizorul de servicii sociale ”Direcţia de asistentă socială Bistriţa” și acordă asistență și protecție socială în sistem rezidențial persoanelor vârstnice din județul Bistrița-Năsăud.  Cadrul general de organizare şi funcţionare a acestui serviciu social este reglementat de Legea nr.292/2011, cu modificările ulterioare, Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare, precum şi de alte acte normative secundare aplicabile domeniului.  Conform art. 26 din Legea nr. 17/2000 privind asistenţa socială a persoanelor vârstnice, consiliile locale stabilesc anual, în funcţie de gradul de dependenţă al persoanei vârstnice îngrijite, costul mediu lunar de întreţinere. Costul mediu lunar de întreţinere care se stabilește înainte de adoptarea bugetelor proprii, are în vedere totalitatea cheltuielilor curente anuale ale Căminului pentru persoane vârstnice, și asigură îndeplinirea nivelului standardelor minime de calitate.  Hotărârea Guvernului României nr. 1253/2022 pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale stabilește costul anual de întreţinere al unei persoane vârstnice cu dependență parțială (gradul II) îngrijite în Cămin în cuantum de 57.850 lei/an/beneficiar.  Pe baza costului mediu lunar de întreţinere, a veniturilor persoanei vârstnice şi, după caz, a susţinătorilor legali ai acesteia se stabilește individualizat contribuția lunară de întreținere a persoanei vârstnice, conform prevederilor art. 25 și art.26 din Legea nr. 17/2000. În acest sens valoarea integrală a contribuției lunare se acoperă de persoana vârstnică în cuantum de până la 60% din valoarea veniturilor personale lunare, fără a se depăşi contribuția lunară de întreţinere aprobată de consiliile locale pentru fiecare cămin, Diferenţa până la concurenţa valorii integrale a contribuţiei lunare de întreţinere se va achita de către susţinătorii legali ai persoanelor vârstnice îngrijite în cămine sau de Consiliile Locale ale localităţilor de domiciliu ale persoanelor vârstnice (Hotărârea nr. 202/22.12.2004 a Consiliului Local al municipiului Bistriţa privind asocierea Consiliului Local al municipiului Bistriţa cu Consiliile Locale ale localităţilor din judeţul Bistriţa-Năsăud în vederea asigurării unui standard ridicat de îngrijire al persoanelor din Căminul pentru Persoane Vârstnice Bistriţa).  Menționăm faptul că persoanele vârstnice internate sunt în deplinătatea capacităților mentale (nu sunt sub interdicție judecătorească), își pot gestiona singure veniturile și pot utiliza mijloacele de comunicare. Motivele internării sunt determinate în principal de faptul că persoanele vârstnice nu mai au locuință, venituri și nu își pot asigura condițiile de locuit și îngrijirile necesare pe baza resurselor proprii.  În luna noiembrie 2025, în Cămin sunt 32 de beneficiari, și două persoane vârstnice sunt în curs de finalizare a demersurilor pentru internare. Dintre aceștia, 1 persoană vârstnică este fără risc de dependență, 13 persoane cu risc de dependență (gradul III) şi 18 cu dependență parțială (gradul II), (conform prevederilor 1311/23.10.2024 a Guvernului României privind modificarea Hotărârii Guvernului nr.886/2000 pentru aprobarea Grilei naționale de evaluare a nevoilor persoanelor vârstnice).  În Căminul pentru persoane vârstnice Bistrița, activitățile de îngrijire a persoanelor încadrate în gradele de dependență mai sus menționate sunt comune sub aspectul acordării următoarelor tipuri de servicii:  • medicale (supravegherea funcțiilor vitale și administrarea medicamentației);  • prepararea și servirea hranei (alocația de hrană este identică);  • cheltuielile determinate de consumul de electricitate, apă, gaz, canalizare, etc.  Singura diferență dintre tipurile de servicii este determinată de timpul alocat de personalul de îngrijire (infirmiere, îngrijitoare) pentru supraveghere, suport, ajutor la servirea mesei și la efectuarea igienei personale.  Deoarece tipologia persoanelor vârstnice și tipurile de servicii acordate sunt comune persoanelor vârstnice fără risc de dependență, risc de dependență (gradul III) şi dependență parțială (gradul II), acestea nu pot fi cuantificabile financiar și s-a luat ca și criteriu de raportare costurile standard pentru persoanele vârstnice care prezintă dependență parțială (gradul II).  Aprobarea acestui proiect de act normativ este determinată de necesitatea stabilirii costului mediu lunar de întreţinere pentru anul 2026 şi a contribuţiei lunare de întreţinere datorate de persoanele vârstnice îngrijite în Căminul pentru Persoane Vârstnice Bistriţa. |
| **Secţiune a-2-a**  **Impactul economico-social al proiectului**   1. **Indicatori sociali și demografici**  * Nr beneficiari prezenți în luna noiembrie 2025:   + **32 persoane**   + **2 dosare** în curs de aprobare * Distribuția beneficiarilor pe medii de rezidență:   + Municipiul Bistrița: **20 persoane** - PMB suportă:     - integral contribuția de întreținere pentru 3 persoane     - parțial pentru 3 persoane) * Alte localități din județul B-N: **12 persoane** (cu plata integrală a contribuției de întreținere) * Distribuția beneficiarilor pe grad de dependență:   + fără risc sau cu dependență minima **(gradul III) – 14 persoane**   + grad II dependență parțială **(gradul II) – 18 persoane** * Venituri ale beneficiarilor:   + **Fără venituri** sau cu pensia minimă (**1.280 lei): 10 persoane**   + Venituri până la 2000 lei: **9 persoane**   + Venituri până la 3000 lei: **7 persoane**   + Peste 3000 lei: **6 persoane** * Tipologia beneficiarilor:   + persoane fără locuință sau fără condiții adecvate de locuit   + persoane cu venituri insuficiente pentru asigurarea traiului minim   + persoane care necesită supraveghere permanentă , îngrijire de specialitate și suport în desfășurarea activităților zilnice   + persoane vulnerabile, cu risc ridicat de excluziune socială, care nu își pot asigura singure îngrijirea   **2. Indicatori de calitate a serviciilor**   * Respectarea standardelor minime de calitate: legislația aplicabilă este menționată ca obligatorie. * Diferențiere servicii:   + doar prin timpul de îngrijire acordat, nu prin costuri * Indicator de calitate specificat explicit:   + asigurarea nivelului standardelor minime de calitate prin stabilitatea corectă a costului de întreținere   **5. Indicatori de impact comunitar**   * Beneficiari direcți ai actului normativ: persoane vârstnice din județ, aparținători, comunitatea locală * Declarație de impact: creșterea calității vieții persoanelor îngrijite; menținerea standardelor de îngrijire pe termen lung. |
| **Secţiunea a-3-a**  **Impactul financiar asupra bugetului local**  **Indicatori de eficiență economică** (conform Raportului comun și Anexei 1)   * Standardul minim de cost conform HG.nr. 1253/2022: **57.850 lei/an/beneficiar** * Cost mediu anual / beneficiar: **58.345 lei/an/beneficiar** * Cost mediu lunar / beneficiar: **4.862 lei/lună/beneficiar** * Cheltuieli total estimare 2025: **1.692.000 lei** * Cheltuieli de personal: **924.000 lei**   + **11 persoane în organigramă**: 1 șef serviciu, 1 as. social, 1 as. medical, 2 bucătari, 5 infirmiere, 1 îngrijitor bătrâni   + **9 persoane prezente**: lipsesc 1 bucătar, 1 infirmieră (concediu îngrijire copii) * Cheltuieli bunuri și servicii: **768.000 lei** * Nr. mediu de beneficiari/2025: **29 persoane** * Contribuție beneficiar stabilită: **1.250 lei/lună** (36.250 lei/29 beneficiari) |
| **Secţiunea a-4-a**  **Efectele proiectului de act normativ asupra legislaţiei în vigoare**  Proiectul de hotărâre nu modifică și nu abrogă acte normative existente și nu generează efecte juridice asupra legislației în vigoare.  Acesta se înscrie în aplicarea prevederilor Legii nr. 17/2000 privind asistența socială a persoanelor vârstnice, ale Legii nr. 292/2011 și ale Legii nr. 100/2024, precum și în aplicarea standardelor de cost aprobate prin H.G. nr. 1253/2022 și a standardelor minime de calitate prevăzute de Ordinul nr. 29/2019.  Proiectul de act normativ are caracter strict aplicativ, fiind emis în conformitate cu obligația legală a consiliilor locale de a stabili anual costul mediu lunar de întreținere în funcție de gradul de dependență al persoanelor vârstnice îngrijite (art. 26 din Legea nr. 17/2000). |
| **Secţiunea a-5-a**  **Efectele proiectului de act normativ asupra mediului**  Proiectul de hotărâre **nu generează impact asupra mediului**, întrucât obiectul său îl constituie stabilirea costului mediu lunar de întreținere și a contribuției lunare de întreținere pentru persoanele vârstnice îngrijite în Căminul pentru Persoane Vârstnice Bistrița.  Actul normativ are caracter **strict financiar-administrativ**, vizând exclusiv modalitatea de calcul și acoperire a costurilor de funcționare ale serviciului social, fără a implica:   * modificări ale utilizării terenurilor; * activități cu potențial poluant; * investiții sau lucrări de construcții; * operațiuni care să afecteze calitatea aerului, apei, solului sau biodiversitatea.   Prin urmare, proiectul de act normativ **nu are impact asupra factorilor de mediu**, **nu necesită evaluare de mediu** și **nu contravine legislației în domeniul protecției mediului**. |
| **Secţiunea a-6-a**  **Activităţi de informare publică privind elaborarea şi implementarea proiectului de act normativ**  Se vor respecta prevederile Legii 52/2003 privind transparenţa decizională în administraţia publică, republicată, respectiv:   * **Consultare publică** pe site-ul Primăriei municipiului Bistriţa [www.primariabistrita.ro](http://www.primariabistrita.ro), publicare anunţ – mass media locală, afişare la sediul Primăriei municipiului Bistriţa, str. Gheorghe Şincai nr. 2 și la sediul Direcției de Asistență Socială Bistrița, din municipiul Bistrița, str. Dornei nr.12; * **Transmiterea propunerilor, sugestiilor şi opiniilor** se poate face: * Prin e-mail la adresa: [primaria@primariabistrita.ro](mailto:primaria@primariabistrita.ro) * Prin poştă, pe adresa Primăriei municipiului Bistriţa, Piaţa Centrală nr. 6; * Prin depunerea la Centrul de Relaţii cu Publicul – Primăria municipiului Bistriţa, Str. Gheorghe Şincai nr. 2; |
| **Secţiunea a-7-a**  **Măsuri de implementare**  După aprobarea proiectului de hotărâre, acesta va fi pus în aplicare de către **Direcţia de Asistență Socială Bistrița**, prin:   1. **Serviciul Cămin pentru Persoane Vârstnice**, care va opera încasarea contribuțiilor de întreținere, actualizarea evidențelor beneficiarilor și aplicarea noilor valori ale costului mediu lunar; 2. **Serviciul Financiar-Contabil, Administrativ**, care va actualiza execuția bugetară și va reflecta în contabilitate cheltuielile și veniturile aferente costului de întreținere stabilit prin hotărâre; 3. **Compartimentul Juridic**, care va asigura comunicarea hotărârii către instituțiile și autoritățile prevăzute la art. 11 din proiectul HCL și va urmări conformitatea cu legislația în vigoare; 4. **Publicarea hotărârii** pe site-ul Primăriei municipiului Bistrița și afișarea acesteia la sediul Direcției de Asistență Socială Bistrița, în conformitate cu prevederile Legii nr. 52/2003 privind transparența decizională.   Implementarea măsurilor se va realiza începând cu data intrării în vigoare a hotărârii, respectiv de la data adoptării acesteia de către Consiliul Local al municipiului Bistrița. |

Având în vedere aspectele anterior menţionate, am elaborat prezentul Proiect de hotărâre privind stabilirea costului mediu lunar de întreţinere pentru anul 2026 şi a contribuţiei lunare de întreţinere datorate de persoanele vârstnice îngrijite în Căminul pentru Persoane Vârstnice Bistriţa - cod serviciu social 8730 CR-V-I

Prezentul studiu de impact s-a întocmit în conformitate cu prevederile Legii 52/2003, privind transparenţa decizională în administraţia publică, republicată.

**Director executiv Șef serviciu,**

**Direcția de Asistență Socială Serviciul Căminul pentru**

**Bistrița Persoane Vârstnice**

**Dreptate Radu Ioan Muscan Carmen Maria**

CM/2 ex.